PressReader - WegSleep Kampgids: 2016-08-01 - 5 SLEEP­SPOED
Par­ty ou­ens spog hoe vin­nig hul­le met ’n woon­wa aan­ge­haak kan laat waai, maar as jy té vin­nig sleep en din­ge loop skeef, dan is daar per­de.
Dis ge­rief­lik om nie soos ’n skil­pad tot by jou va­kan­sie­plek aan te kruie nie, want dan staan jou kampplek vroeg­mid­dag al, maar met ’n sleep­ding is dit be­slis ge­vaar­li­ker om teen 120 km/h te ry, ve­ral wan­neer jy skie­lik ’n s­kerp draai in die pad te­ë­kom, vir ’n slag­gat pro­beer uit­swaai of moet an­kers gooi. Die mo­men­tum van die woon­wa wat jou kar in só ’n ge­val van ag­ter af stoot – of dalk selfs na ’n kant toe pluk – kan ramp­spoe­di­ge ge­vol­ge hê.
Ge­off El­ske, des­tyd­se hoof­be­stuur­der van die AA, re­ken die vei­lig­ste sleep­spoed is 90-100 km/h. Dit klink dalk siel­do­dend sta­dig, maar soos Ge­off sê: “’n Mens sid­der as jy sien hoe som­mi­ge sle­pers teen meer as 120 km/h jaag.
“Daar is ’n he­le paar vrae wat ’n sle­per hom moet af­vra voor hy op die pad gaan – din­ge soos of die woon­wa reg ge­laai is en of die ba­sie­se mo­tor­on­der­de­le nog werk soos hul­le be­hoort te werk. ’n Mens moet ook ont­hou ’n sleep­kom­bi­na­sie han­teer nie so mak­lik soos ’n voer­tuig op sy eie nie, en daar­om is dit raad­saam om jou volg­af­stand te ver­dub­bel wan­neer jy sleep. P­leks daar­van om die twee­se­kon­de­re­ël toe te pas kan jy dit vei­lig­heids­hal­we tot 4 se­kon­des rek, so­dat daar ge­noeg plek tus­sen jou en die voer­tuig voor jou is in­dien jy skie­lik moet rem trap.”
HIER’S DIE BE­WY­SE
Dit is ver­ba­send en in­sig­ge­wend om te sien wat­ter groot ver­skil ’n klein bie­tjie min­der spoed aan die sleep­kom­bi­na­sie se rem­ver­moë maak.
Prof. Fran­cois S­mit en dr. Marèt Cloe­te van die U­ni­ver­si­teit van S­tel­len­bosch se Af­de­ling Toe­ge­pas­te Wis­kun­de het ’n sak­re­ke­naar na­der ge­trek en ’n klom­pie som­me­tjies ge­maak om by be­na­de­ring te wys wat­ter af­stand no­dig is om ’n ti­pie­se sleep­kom­bi­na­sie teen ver­skil­len­de snel­he­de tot stil­stand te bring.
Vir die doel van die oe­fe­ning ge­bruik ons ’n dub­bel­ka­juit­bak­kie met ’n tar­ra van 1 900 kg, ba­ga­sie van 200 kg, twee in­sit­ten­des van 100 kg elk ( Óf jy óf jou swa­er sal op ’n di­eet moet gaan. – Red.), en ’n half­vol brand­stof­tenk van 40 kg (dus al­te­sa­me
2 340 kg) wat ’n woon­wa met ’n tar­ra van 1 120 kg en 100 kg se ba­ga­sie bin­ne-in sleep (dus al­te­sa­me 1 220 kg). ’n Mens se re­ak­sie­tyd is tus­sen 0,6 s en 1 s; dus werk ons met ’n ge­mid­del­de van 0,8 s. >